**К ОПУБЛИКОВАНИЮ**

### **КОМИ РЕСПУБЛИКАЛӦН**

#### **ОЛАНПАС**

**«Коми Республика мутасын ӧтйӧза пӧрадок видзӧмын**

**гражданалӧн участвуйтӧм серти ӧткымын юалӧм йылысь»**

**Коми Республикаса Оланпаслӧн 5 статьяӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося ӧшым тӧлысь 22 лунӧ

**1 статья.** Пыртны«Коми Республика мутасын ӧтйӧза пӧрадок видзӧмын гражданалӧн участвуйтӧм серти ӧткымын юалӧм йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2014, 30 №, 598 ст.; 2015, 23 №, 335 ст.; 2017, 13 №, 224 ст.; 27 №, 487 ст.; 2018, 10 №, 169 ст.; 2019, 8 №, 103 ст.; 15 №, 212 ст.; 2020, 8 №, 113 ст.; 2021, 17 №, 305 ст.) татшӧм вежсьӧмъяс:

1) содтыны татшӧм сюрӧса 21 юкӧн:

«21. Коми Республикаса Веськӧдлан котырӧн урчитӧм случайясын, мындаын, пӧрадокын да условиеяс вылын ӧтйӧза пӧрадок видзӧмын участвуйтысь гражданалы инӧд торкалӧмъяс йылысь да ӧтйӧза пӧрадоклы грӧз йылысь пытшкӧс делӧяс органъясӧс (полицияӧс) да инӧд видзысь мукӧд органӧс юӧртӧмысь вермӧны мынтыны сьӧмӧн ошкӧм.»;

2) 3 юкӧнын «2 юкӧн» кывъяс вежны «2 да 21 юкӧнъяс» кывъясӧн.

**2 статья.** Тайӧ Оланпасыс вынсялӧ 2023 вося урасьӧм тӧлысь 15 лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2022 вося ӧшым тӧлысь 27 лун

125-РЗ №